tomron87/hebrew-wikipedia-sentences-corpus huggingface dataset:
המצפור, שהוקם בתמיכת ידידי קק"ל בשווייץ, ממוקם בנקודת תצפית המשקיפה על הכנרת, בקרבת היישוב פוריה עילית, מקום מגוריו של אורון שאול.
האתר נבנה ביער שווייץ, שניטע במקור כחלק ממאמצי מניעת הצפות בעיר טבריה.
סמ"ר אורון שאול נהרג בקרב בשכונת שג'אעייה ברצועת עזה במהלך מבצע "צוק איתן", כאשר הנגמ"ש שבו נסע יחד עם שבעה חיילים נוספים הותקף על ידי חמאס.
לאחר האירוע הכריז ארגון חמאס כי שאול נחטף ודרש שחרור אסירים בתמורה להשבת גופתו.
צה"ל הכריז על שאול כחלל מערכות ישראל שמקום קבורתו לא נודע.
ב-18 בינואר 2025, במהלך מלחמת חרבות ברזל, חולצה גופתו מרצועת עזה בפעילות של צה"ל ושב"כ, כעשור לאחר שנהרג.
המצפור הוקם ביוזמת משפחתו של אורון שאול ובסיוע קק"ל, כאתר הנצחה צנוע המאפשר תצפית על נופי הכנרת ורמת הגולן.
בטקס חנוכת המצפור, אמר אחיו אבירם:
בשנת 2022 נחנך מחדש המצפור, לאחר פרויקט שיפוץ בעלות של כ-100 אלף ש"ח.
הפרויקט התבצע בשיתוף פעולה בין קרן קיימת לישראל (קק"ל), משרד הביטחון ומועצה אזורית עמק הירדן.
טקס חנוכת המצפה המחודש נערך בהשתתפות בני משפחתו של סמ"ר אורון שאול, ובהם אמו זהבה שאול.
בין המשתתפים הנוספים בטקס היו עידן גרינבאום, ראש המועצה האזורית עמק הירדן והרצל שמואל, סגן ראש אגף משפחות הנצחה ומורשת במשרד הביטחון, לצד בכירים נוספים.
מצפה איתן הוא אתר הנצחה לזכרו של , מפקד סיירת הצנחנים, שנפל בקרב בדרום לבנון ב-23 בפברואר 1999 (ז' באדר תשנ"ט).
המצפה ממוקם ביישוב מגוריו, רמות נפתלי, ומשקיף אל מקום נפילתו.
המצפה בנוי ברחבה מרוצפת, המוקפת חומה נמוכה וצמחייה.
לאורך החומה פזורים ספסלים לישיבה.
בחזית החומה משולבים שלטי הסב, המתארים את הנוף הנשקף מהמצפה, לצד פרטים עלקורות חייו של בלחסן ונסיבות נפילתו.
אל רחבת המצפה מובילות מדרגות, שעליהן טבועים סמלי היחידות שעליהן פיקד בלחסן במהלך שירותו הצבאי.
בכניסה למקום מוצבים דגל ישראל ומצבה הנושאת את פרטי ההנצחה.
במרכז הרחבה ניצב עמוד בטון רחב-בסיס, שבחזיתו מדרגות חצובות.
בראש העמוד נטועים עץ זית ודגל ישראל.
מימין לעמוד הוצב לוח אבן נמוך, עליו חקוקים שמו של איתן בלחסן, תאריכי לידתו ונפילתו, וכן מילות שירו של יהודה עמיחי:
הקמת האנדרטה נעשתה ביוזמת משפחתו של איתן בלחסן, והיא נחנכה בשנת 2001. עיצוב המצפה בוצע על ידי רחל בן-דוד, בסיוע המועצה אזורית מבואות החרמון, הסוכנות היהודית וקרן קיימת לישראל.
המצפה משמש אתר התייחדות עם זכרו של בלחסן, ומשקיף אל נופיו של הגליל העליון ודרום לבנון, שם נפל בקרב.
מצפה בניה הוא אתר הנצחה ונקודת תצפית השוכנת על הרי נפתלי, בגובה 740 מטר מעל פני הים, ומשקיפה על עמק החולה, רמת הגולן והחרמון.
המצפה מנציח את זכרו של רס"ן בניה ריין, מפקד פלוגת שריון שנהרג במלחמת לבנון השנייה יחד עם חבריו לטנק במהלך מבצע חילוץ תחת אש.
הקומה הראשונה ממוקמת לצד רחבת החניה, תחת צלם של שלושה עצי אורן.
במקום מוצבים ספסלים המשקיפים על נופי עמק החולה והחרמון.
בלוח תצפית משורטטות נקודות ציון בולטות בנוף, ולצידן מובאות ציטטות מדבריו של בניה ריין.
המצפה נגיש גם לאנשים עם מוגבלות בתנועה.
הקומה העליונה של המצפה כוללת סככת עץ, אליה מובילות מדרגות קצרות ושביל הצועד בין צמחי נוי.
מהתצפית ניתן להשקיף לעבר כפרי דרום לבנון, ובהם אל-עדייסה וכפר כילא, וכן לעבר הר צפייה, מצפה דדו והמושבה מטולה.
המצפה הוקם בנקודה הסמוכה לגדר המערכת, בדיוק מהמקום בו יצא בניה ריין לפעולת החילוץ האחרונה שלו.
במהלך מבצע החילוץ, הצוות בפיקודו פעל להעברת אספקה לכוחות ולחילוץ פצועים תחת אש.
במהלך חילוץ טנק פגוע נפגע הטנק של "כוח בניה" מטיל, וכל אנשי הצוות – ריין, סמ"ר אדם גורן, סמ"ר אורי גרוסמן וסמ"ר אלכס בונימוביץ' – נהרגו.
על גבורתם קיבלו הארבעה צל"ש מאלוף פיקוד הצפון.